मयासुर ने अर्जुन से कहा कि आपने मेरे प्राणों की रक्षा की है, अतः मैं बड़े प्रेम से आपकी कुछ सेवा करना चाहता हूँ। मैं दानवों का विश्वकर्मा हूँ। मन-ही-मन विचार कर भगवान श्रीकृष्ण ने मयासुर से कहा कि तुम धर्मराज युधिष्ठिर के लिए अपनी रूचि के अनुसार एक सभा बना दो। वह सभा ऐसी हो कि चतुर-से-चतुर शिल्पी भी देखकर उसकी नकल न कर सके। मयासुर ने महाराज युधिष्ठिर की सलाह के अनुसार सभा बनाने के सम्बन्ध में विचार किया और फिर शुभ मुहूर्त में मंगल-अनुष्ठान आदि करके सर्वगुणसम्पन्न एवं दिव्य सभा का निर्माण करने के लिए दस हजार हाथ चैड़ी जमीन नाप ली। तत्पश्चात् भगवान श्रीकृष्ण बुआ कुन्ती और पाण्डवों से विदा लेकर तथा अपनी बहन सुभद्रा से मिलकर द्वारका नगरी लौट गए।